Linnateatteri

Linnateatteri on vuonna 2003 perustettu turkulainen ammattiteatteri. Sen taiteellisena johtajana toimii Jussi Vahvaselkä ja toimitusjohtajana Markko Heinonen. 

Linnateatterin kotinäyttämö on Turussa osoitteessa Humalistonkatu 7. Vuoteen 2019 teatteri toimi vanhassa kivipainossa Linnankadulla. Linnateatterin kesänäyttämö sijaitsee Ruissalon telakalla. Aiemmin Linnateatterin kesänäyttämöinä toimi Aboa Vetus & Ars Nova -museon, sekä vanhan  kivipainon piha. 

 Historia 
Kesällä 2019 Linnateatteri jätti Kivipainon talon kokonaan ja keskitti toimintansa entiseen elokuvateatteri Dominoon sekä Alvar Aallon suunnittelemaan Lounais-Suomen Maalaistentalon tiloihin, joissa myös Turun kaupunginteatteri toimi vuoteen 1954 saakka.Teatteri palaa Maalaistentaloon, Turun Sanomat 8.7.2017.

Vuoteen 2012 teatterin taiteellisena johtajana toimi perustajajäsen Mikko Kouki. Tämän jälkeen virassa ovat olleet Kari-Pekka Toivonen, Petteri Summanen ja Kalle Lamberg.Tieteen maailmasta teatterin kulisseihin, Science Park Turku  2.1.2012. Viitattu 5.2.2017..  Vuodesta 2019 teatterin taiteellisena johtajana on toiminut kapellimestari-säveltäjä Jussi Vahvaselkä ja toimitusjohtajana Markko Heinonen.

Vuonna 2012 Linnateatteri teki yhteistyönä suurproduktion Kakola – Rockmusikaali Turusta Turun kaupunginteatterin kanssa. Sen pääosia esittivät Veeti Kallio sekä Reeta Vestman.

Teatterinjohtajat

 Jussi Vahvaselkä (2019–)
 Kalle Lamberg (2016–2019)
 Petteri Summanen (2014–2016)
 Kari-Pekka Toivonen (2012–2014)
 Mikko Kouki (2003–2012)

Lähteet

 Aiheesta muualla 
 Viralliset kotisivut

Luokka:Turun teatterit